တော်သလင်းမိုး ကန်သင်းကျိုး

တော်သလင်းမိုး ကန်သင်းကျိုး သည် မြန်မာဆိုရိုးစကား ဖြစ်သည်။ အဓိပ္ပာယ် တော်သလင်းမိုး ကန်သင်းကျိုး ဆိုသည်မှာ တော်သလင်းလတွင် ရွာသောမိုးသည် အလွန်သည်းထန်သောကြောင့် လယ်ကန်သင်းများပင် ကျိုးပျက်သည်အထိ ရွာသွန်းတတ်သည်ဟု ဆိုလိုသည်။ ဤဆိုရိုးစကားသည် တော်သလင်းလ၏ မိုးရွာသွန်းမှု ပြင်းထန်ပုံကို ဖော်ပြသည်။ တော်သလင်းလသည် မြန်မာနိုင်ငံတွင် မိုးအသည်းထန်ဆုံးအချိန်ဖြစ်ပြီး မိုးရေချိန် အများဆုံးလလည်း ဖြစ်သည်။ ထို့ကြောင့် မိုးများစွာ ရွာသွန်းခြင်းကြောင့် လယ်ကန်သင်းများ ရေဖိအားကို မခံနိုင်ဘဲ ကျိုးပျက်တတ်သည်။ ဤဆိုရိုးစကားသည် တော်သလင်းလတွင် မိုးအန္တရာယ်ကို သတိထားသင့်ကြောင်း သွယ်ဝိုက်၍ သွန်သင်ထားသည်။ တော်သလင်းလ တော်သလင်းလသည် မြန်မာပြက္ခဒိန်၏ ၆ လမြောက်လဖြစ်ပြီး စက်တင်ဘာလနှင့် အောက်တိုဘာလအတွင်း ကျရောက်သည်။ ကိုးကား တော်သလင်းမိုးရွာခဲ့သော် တော်သလင်းမိုး ကန်သင်းကျိုးဟူသော ဆိုရိုးစကားကဲ့သို့ လယ်ကန်သင်းများ ကျိုးအောင် မပြတ်မစဲ တသဲသဲ ရွာနေတတ်သည်။ [၁၃၄၀] ဆယ့်နှစ်ရာသီ။ ၁၆၄။ တစ်ခါတစ်ရံ မိုးကြီးတတ်သေးသည့်အတွက ်တော်သလင်းမိုး ကန်သင်းကျိုးဟု ဆိုရိုးရှိခဲ့ပြန်ပေ၏။ [၁၃၄၆] ယဉ်ပဒေသာ။ ၁၄၅။ ကိုးကားချက်များ ကိုးကား Category:မြန်မာဆိုရိုးစကားများ